บลจ.กรุงศรีขายตราสารหนี้6เดือนชู 3.20%
บลจ.กรุงศรี ขายกองทุนเปิดกรุงศรีตราสารหนี้ 6M17 อายุ 6 เดือน  จ่ายผลตอบแทนประมาณ 3.20% ต่อปี
23 เม.ย. 2555

บลจ.กรุงศรี ขายกองทุนเปิดกรุงศรีตราสารหนี้ 6M17 อายุ 6 เดือน  จ่ายผลตอบแทนประมาณ 3.20% ต่อปี  
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี  เปิดเผยว่า บริษัทเปิดขายกองทุนเปิดกรุงศรีตราสารหนี้ 6M17 (KFFIX6M17) อายุโครงการประมาณ 6 เดือน ลงทุนในตราสารหนี้ทั้งในประเทศและต่างประเทศ โดยนักลงทุนจะได้รับผลตอบแทนจากการขายคืนหน่วยลงทุนโดยอัตโนมัติประมาณ 3.20 % ต่อปี  
ตราสารที่จะลงทุน ได้แก่ ตราสารหนี้ภาครัฐไทย  สัดส่วนการลงทุน 56 %  เงินฝากธนาคาร Union National Bank  สหรัฐอาหรับเอมิเรตส์ สัดส่วนการลงทุน 24 %  เงินฝากธนาคาร Bank of China สาขา Macau สัดส่วนการลงทุน 20 % 
“บลจ.กรุงศรี คาดการณ์ว่าธนาคารแห่งประเทศไทยจะยังคงดำเนินนโยบายการเงินผ่อนคลายโดยคงอัตราดอกเบี้ยไว้ที่ระดับ 3% ต่อเนื่องไปจนถึงไตรมาสที่ 3 เพื่อช่วยสนับสนุนการฟื้นตัวของเศรษฐกิจไทยภายหลังวิกฤติน้ำท่วม ดังนั้นการลงทุนในกองทุนดังกล่าวยังเป็นทางเลือกที่น่าสนใจ  เหมาะกับนักลงทุนที่มองหาการลงทุนระยะสั้นที่มีความเสี่ยงต่ำและต้องการสร้างโอกาสรับผลตอบแทนสูงกว่าดอกเบี้ยเงินฝาก” นายฉัตรพี กล่าว